Avatar: Frontiers of Pandora (משחק וידאו)

Avatar: Frontiers of Pandora (בתרגום חופשי לעברית: "אווטאר: גבולות פנדורה") הוא משחק וידאו מסוגת הפעולה - הרפתקאות שפותח על ידי Massive Entertainment (אנ') והופץ על ידי Ubisoft. עלילת המשחק לוקחת חלק בזיכיון "אווטאר" (אנ') מאת ג'יימס קמרון. המשחק הופץ לקונסולות הפלייסטיישן 5, המחשב האישי ו-Xbox Series S/X ב-7 בדצמבר 2023. המשחק זכה לביקורות מעורבות. המשחק משוחק מנקודת מבט של גוף ראשון (השחקן רואה את עולם המשחק דרך עיני הדמות) והשחקן שולט על דמותו של יתום מגזע הנאבי החי בכוכב הלכת הבדיוני "פנדורה". מפת המשחק מציגה את כוכב פנדורה ומחולקת למספר מחוזות, כאשר כל אחד הוא בעל ביומה ייחודית, משימות בלעדיות ותושבים מקומיים שונים. דמותו של השחקן גודלה ואומנה כחייל במסגרת גוף צבאי בשם "ניהול פיתוח משאבים" (באנגלית: Resources Development Administration או RDA בקיצור), לאחר מכן הוכנסה להקפאה קריוגנית והתעוררה לאחר 16 שנים במפעל הארגון הנטוש. על השחקן לשוטט באזור הגבול המערבי של פנדורה, מחוז שלא הוצג קודם לכן ובמסגרת משימותיו, על השחקן לגלות את מקורותיו ולקחת חלק במחתרת כנגד בני האדם שפלשו לכוכב במטרה לחצוב ממנו משאבים. עלילת המשחק קשורה לעלילת הסרטים וכן תומכת במצב משחק מרובה משתתפים. השחקן יכול להשתמש בחוש מיוחד בשם "חוש הנאבי" שמדגיש אובייקטים בעולם המשחק ואת נקודות התורפה של האויבים השונים. השחקן מצויד בשני סוגי נשקים: נשקים תוצרת ה-RDA כמו רובי סער ושוטגאנים וכן בנשקים בהם יצורי הנאבי משתמשים כגון אלות וחץ וקשת. השלמת משימות במשחק מעניקה לשחקן ציוד יותר טוב, שיפור היכולת בקרב, תחמושת, נשקים אותם ניתן להטיל על אויבים וכן חפצים נוספים אותם השחקן יכול לייצר בעזרת מערכת קרפטינג בעזרת חומרים שהוא מוצא בעולם המשחק. השחקן יכול לצוד חיות, אך במידה וישתמש בנשקים חמים, תימנע ממנו היכולת לאסוף מהן חומרים השמישים לקרפטינג. השחקן יכול להתחבב על חברי המחתרת בעזרת ביצוע משימות לטובתם הכוללות השמדת מתקני RDA וסיוע לנאבים אחרים. בעזרת המוניטין שצבר לאחר פעולותיו, השחקן יכול לרכוש שריונות, נשקים וחומרים חדשים לקרפטינג. דמותו של השחקן משתמשת באקרובטיקה ומסוגלת לבצע מהלכים אקרובטיים כגון קפיצה כפולה. השחקן יכול לרחף באמצעות חיות בשם "איקראן" במטרה לנווט ביתר קלות בעולם המשחק. בשנת 2146, מספר שנים טרם הגעתו של ג'ק סאלי לכוכב הלכת "פנדורה", ארגון ה-RDA מקים "תוכנית שגרירים" (The Ambassador Program או בקיצור TAP) המובלת בידי דוקטור אלמה קורטז ומנהל ה-RDA, ג'ון מרסר, תוך מטרה לאמן חמישה יתומים מגזע הנאבי: השחקן (ששמו ומגדרו ניתנים לבחירה על ידי השחקן, אך שאר בני הנאבי מכנים אותו "הסאראטו"), רינלה, אהרי, טיילן ונור על מנת שאלו ישמשו כשגרירים בני בני הנאבי לבני האדם. למרות זאת, הילדים זוכרים שהם נחטפו משבטם ואומנו תחת משטרו הנוקשה של מרסר, מה שמדרבן אותם לנסות לברוח. מרסר הורג את אהרי על מנת להפחיד את שאר הילדים והם מוותרים על תוכנית הבריחה. שמונה שנים לאחר מכן, ה-RDA מפסיד בקרב כנגד ג'ק סאלי וצבא הנאבי אותו הוא מנהיג, מה שדורש את פינויים של חברי ה-RDA מהכוכב. מרסר מצווה על צוותו לרצוח את ארבעת היתומים, שבינתיים גדלו כדי למנוע נזק נוסף לבני האדם. אלמה קורטז, שהתקרבה לילדים לאורך השנים, מצילה אותם ומכניסה אותם להקפאה קריוגנית למען ביטחונם. 16 שנים לאחר מכן, היתומים מתעוררים משנתם על ידי מחתרת המורכבת מבני הנאבי ודוקטור קורטז ומצליחים לברוח מחברי ה-RDA שנשארו. השחקן מצליח לברוח ומתאחד עם חבריו, לאחר מכן מצטרף לאלמה קורטז ולבני אדם נוספים שמאסו בפעולותיהם של ה-RDA והקימו מחתרת נגדם על פני הכוכב. לאחר שהצליחו להרוס את ציוד הקידוח של בני האדם, השחקן מצליח ליצור קשר עם איווה, הרוח החיה בפנדורה ובעזרתה, השחקן יוצר קשר עם אבות אבותיו ולומד דרכם על שבט הסאראטו שנכחד. בעקבות פעולות השחקן, ה-RDA משפרים את מאמציהם ופותחים במתקפה על בסיס המחתרת. היתומים מצליחים להתנגד לבני אדם ומושכים את תשומת לבם של שבט ארנהה, שמקבלים אותם כחלק מהם. למרות זאת, מנהיג השבט, קהאנט, מסרב לפתוח במלחמה נגד בני האדם מפאת הטכנולוגיה החדשנית שברשותם. בהמשך, בני האדם ממשיכים בחציבת המאשבים בכוכב ומעוררים את כעסם של שבט זסווה. היתומים מחליטים להרוס את מתקני הקידוח של בני האדם במטרה לייצר ברית בין שני השבטים, ובסופו של דבר, בעזרת עבודה משותפת השבטים מצליחים להניס את בני האדם מהאזור. למרות ניצחונם, נור מתחיל לפקפק באלמה, לאחר שכשלה בלהגן עליהם מפני מרסר, מה שגורם לחיכוך בינו לבין טיילן. ה-RDA פולש לבסיס המחתרת ולוכד את היתומים. סגנה של אלמה, בילי נאש, מחלץ את היתומים תוך הקרבת חייו שלו. היתומים מתחברים מחדש עם המחתרת ולומדים שאלמה ורבים אחרים נדבקו במחלה שנוצרה על ידי נשק כימי בשימוש בני האדם ומשוער שטיילן עזב את שורות המחתרת. היתומים פונים לשבט קמטיר המקומי בשביל לסייע בהחלמת הפצועים, ובדרכם, היתומים לומדים על תחנת מחקר נוספת בשם TAP Con-1. ב-TAP Con-1, היתומים לומדים שבוגד משבט קמטיר הסגיר את מיקומם של שבט הסאראטו למרסר והאחרון רצח את כלל חברי השבט ולקח בשבי מספר יתומים במטרה להכשירם להיות החיילים האישיים שלו (דמות הפרוטגוניסט וחבריו). לאחר שהבוגד נחשף, מנהיגת שבט קמטיר, אנופי, מסכימה לרפא את חברי המחתרת בתמורה לחשיפת הבוגד. נור נוטש את המחתרת ודוקר את אלמה בגוף האווטר שלה. רגע לפני מות גוף האווטר שלה וחזרתה לגופה האנושי, אלמה מתוודה בפני היתומים על חלקה בטבח השבט שלהם ועל חרטה בעקבות כך. בני האדם מגדילים את מאמציהם במטרה לחלץ שמן מאדמות פנדורה, מה שמדרבן את היתומים לחקור אודות תוכניתם של בני האדם. היתומים לומדים שמרסר מתכנן להפעיל פצצת ענק בקרקעית פנדורה במטרה לחקור את קרקעית הכוכב, אך הפיצוץ יהרוג את בני השבטים החיים בו. כשהבינו שלא נותרה ברירה אחרת, השבטים על הכוכב מתאחדים במתקפה כנגד ה-RDA והשחקן מסייע להם מתחת לאדמה. טיילן, שפנה לצדו של מרסר, נוטש אותו וחוזר לעבוד לצד המחתרת. בעבודתם המשותפת, היתומים וטיילן מחבלים בפצצה ומרסר מוצא את מותו בפיצוץ. בסופו של דבר, ה-RDA עוזב את המחוז והיתומים מחליטים להקים את השבט שלהם מחדש. במרץ 2017, Massive Entertainment (אנ') הכריזו שמשחקם הבא יבוסס על הסרט "אווטאר" מאת ג'יימס קמרון. שם המשחק נחשף במהלך הכנס "E3 2021 (אנ')". המשחק מציג עלילה נפרדת שאמנם מתקיימת ביחד עם עלילות סרטי הסדרה, אך מתוארת כעלילה נפרדת לחלוטין ושחלק מהאלמנטים שהוצגו במשחק יופיעו בסרט השלישי בזיכיון. במהלך שיחת משקיעים בשנת 2021, נחשף שהמשחק היה אמור לצאת בין אפריל 2022 למרץ 2023. ביולי 2022, המשחק נדחה לתאריך משוער בין אפריל 2023 למרץ 2024. ביוני 2023, חברת Ubisoft חשפה שהמשחק עתיד לצאת ב-7 בדצמבר 2023. Avatar: Frontiers of Pandora critic reviews, www.metacritic.com (באנגלית) Avatar: Frontiers of Pandora is an open-world action-adventure for Xbox Series X/S, PS5 and PC, VGC, ‏2021-06-12 (באנגלית בריטית) Avatar: Frontiers of Pandora - Release Date Announced, New Gameplay Revealed, news.ubisoft.com (באנגלית אמריקאית) Jordan Pearson, Hear Me Out: ‘Avatar: Frontiers of Pandora’ Is Ubisoft’s Best Open World In Years, Vice, ‏2023-12-11 (באנגלית) Anthony Jones, How to Increase Clan Favor Fast in Avatar: Frontiers of Pandora, The Escapist, ‏2023-12-07 (באנגלית אמריקאית) updated, Lincoln CarpenterContributions from Malindy Hetfeld last (2022-07-18). "Avatar: Frontiers of Pandora: Everything we know". PC Gamer (באנגלית). נבדק ב-2024-08-03. Jenna Busch, New Avatar Game from The Division Developer Massive, ComingSoon.net - Movie Trailers, TV & Streaming News, and More, ‏2017-02-28 (באנגלית אמריקאית) Charlie Hall, Ubisoft reveals Avatar: Frontiers of Pandora with a new trailer at E3, Polygon, ‏2021-06-12 (באנגלית אמריקאית) Matt Purslow, Future Avatar Movies Could Feature Elements Created for Ubisoft’s Frontiers of Pandora Game, IGN, ‏2023-11-28 (באנגלית) Massive Entertainment And Ubisoft's Avatar Game Releasing Before April 2023, Before Their Star Wars RPG, PlayStation Universe, ‏2021-02-10 (באנגלית אמריקאית) Jay Peters, Ubisoft delayed its Avatar game to make it ‘perfect’, The Verge, ‏2022-07-21 (באנגלית) Jay Peters, Avatar: Frontiers of Pandora is coming out later this year, The Verge, ‏2023-06-12 (באנגלית)